**Индустриялық-инновациялық қызмет субъектілері шығындарының бір бөлігін өтеуге арналған құжаттар тізімі**

1) сараптама актілерімен және/немесе индустриялық сертификатпен бірге "СТ-KZ", сондай-ақ "СТ-1" және/немесе "СТ-2" және/немесе "А" және/немесе "түпнұсқа" нысанындағы тауардың шығу тегін растайтын құжаттардың көшірмелері;

      2) төлем шығындары оларды өтеу үшін өтінімге енгізілген шартқа қосымшаларымен бірге жұмыстарды/көрсетілетін қызметтерді орындауға арналған шарттың (шарттардың) көшірмесі;

      3) шығындардың бір бөлігін өтеу туралы келісім жасасу жоспарланып отырған айдың алдындағы айдың 1-ші күнгі жағдай бойынша есепке алуды мемлекеттік кірістер органы жүргізетін берешектің жоқ (бар) екендігі туралы мәліметтер.

      Шетелдік көрмелерге, жәрмеңкелерге, фестивальдарға тікелей қатысуға арналған жұмыстарды/көрсетілетін қызметтерді орындауға арналған шарт болмаған жағдайда – шетелдік көрмелерге, жәрмеңкелерге, фестивальдарға тікелей қатысуға арналған өтінімдердің көшірмелері;

      4) Төлем шоттарының (егер төлем құжаттарында көзделсе), шот-фактуралардың (инвойстың) көшірмелері және/немесе орындалған жұмыстар/көрсетілетін қызметтер актілері, сондай-ақ индустриялық-инновациялық қызмет субъектісінің жұмыстарды/көрсетілетін қызметтерді төлеу фактісін растайтын төлем құжаттары.

      5) тауарды жеткізуге арналған шарттың көшірмесі;

      6) индустриялық-инновациялық қызмет субъектісінің бірінші басшысы және бас бухгалтері (бар болса) расталған тауарларды жеткізу бойынша индустриялық-инновациялық қызмет субъектісінің іс жүзінде шеккен шығындарын растайтын мынадай құжаттардың көшірмелері:

      тауарларды жеткізу шығындары бойынша жұмыстарды/көрсетілетін қызметтерді орындауға арналған жасасқан шарт;

      тауарларды жеткізуді жүзеге асыруға байланысты жұмыстарды/көрсетілетін қызметтерді орындауға арналған шот-фактура;

      тауарларды жеткізуді жүзеге асыруға байланысты жұмыстарға/көрсетілетін қызметтерге ақы төлеуге арналған шот;

      орындалған жұмыстардың/көрсетілетін қызметтердің актілері немесе тауарларды жеткізуді жүзеге асыруды растайтын өзге де құжаттар;

      7) тауар-көлік жүк түбіршектердің құжаттарының, автомобиль және теміржол көлігінде жүкті қабылдау туралы квитанциялардың көшірмелері;

      8) жасалған шарттар бойынша отандық өңделген тауарларды жеткізуге байланысты ақшалай қаражаттың түсуі туралы Қазақстан Республикасының резиденті - екінші деңгейдегі банктің анықтамасы;

      9) 2 (екі) жылдан кем емес мерзімде тауарларды жеткізу жөніндегі қызметті жүзеге асырғанын растайтын тасымалдаушыға қатысты ғана ұсынылатын құжаттардың көшірмелері;

      10) тауарларды жеткізу кезінде пайдаланылған көлік құралының мемлекеттік тіркелгені туралы куәліктің көшірмесі;

      11) тауарларды жеткізу кезінде пайдаланылған көлік құралының меншігінде немесе жалдауында болуын растайтын құжаттардың көшірмелері;

**Индустриялық-инновациялық қызмет субъектісі шығындардың түрлері бойынша қосымша мынадай құжаттарды ұсынады:**

      1) тауарларды шетелде жарнамалауға арналған шығындар бойынша:

      шетелде тауарларды жарнамалау бойынша қызметтер көрсетуге арналған шарттар және осы жарнамаға шығындарды растайтын құжаттар;

      каталогтардың, газеттердің немесе өзге де баспа басылымдарының, мамандандырылған және жарнамалық журналдардың, тауарлар жарнамасы бар каталогтардың түпнұсқалары (оның ішінде тауар және өндіруші туралы жарнамалық мақалалармен);

      телевизиялық жарнаманың бейне нұсқалары (USB флэш жинақтағыштар);

      аудио және/немесе бейнероликтердің көрсетілуін растайтын құжаттардың көшірмелері (медиажоспарлар, эфирлік анықтамалар және/немесе жарнаманың расталған шығу кестелері);

      радиодағы жарнаманың аудио нұсқалары (USB флэш жинақтағыштар);

      шартқа сәйкес орындар мен жарнамалық алаңдарды толық қамтитын қоғамдық орындарда жүргізілген жарнама туралы 2592х1944 пиксельден кем емес рұқсаты бар түрлі-түсті фотоесептер;

      шартқа сәйкес орындар мен жарнамалық алаңдарды толық қамтитын көлік құралдарының сыртқы беттеріне жүргізілген жарнама туралы 2592х1944 пиксельден кем емес рұқсаты бар түрлі-түсті фотоесептер;

      шартқа сәйкес орындар мен жарнамалық алаңдарды толық қамтитын қоғамдық көлік салондарында жүргізілген жарнама туралы 2592х1944 пиксельден кем емес рұқсаты бар түрлі-түсті фотоесептер;

      2) шетелдік көрмелерге, жәрмеңкелерге, фестивальдарға қатысуға арналған шығындар бойынша:

      түсірілім орны мен күнін көрсете отырып, шетелдік көрмелерге, жәрмеңкелерге, фестивальдарға қатысу туралы 2592х1944 пиксельден кем емес рұқсаты бар түрлі-түсті фотоесептер, кемінде 3 (үш) дана;

      жарнамалық-тарату материалдарының түпнұсқа даналары;

      ұшу және тұру бойынша құжаттардың көшірмелері: авиабилеттер, отырғызу талондары, шот-фактуралар және авиабилеттерді сатып алу және тұру бойынша орындалған жұмыстардың актілері, сондай-ақ олардың төленгенін растайтын құжаттар;

      осы көрмелерге, жәрмеңкелерге, фестивальдарға қатысу үшін қызметкерлерді іссапарға жіберу туралы бұйрықтың көшірмесі және іссапар куәліктері;

      3) каталогты әзірлеу және басып шығару шығындары бойынша:

      каталогтың түпнұсқасы;

      каталогты тарату және олардың саны туралы бірінші басшының қолы қойылған индустриялық-инновациялық қызмет субъектісі анықтамасының түпнұсқасы;

      жүкқұжаттың көшірмесі (каталогты пошта қызметі арқылы жөнелткен жағдайда);

      көлік жүкқұжатының көшірмесі (авиа, авто, теміржол көлігі арқылы каталогтар жөнелтілген жағдайда);

      4) шетелдегі өкілдікті, сауда алаңын немесе нүктесін, қойманы күтіп-ұстауға арналған шығындар бойынша:

      өкілдікті тіркеу туралы құжаттың көшірмесі;

      түсірілімнің орны мен күні көрсетілген өкілдіктің офистік үй-жайы фотосуретінің көшірмесі;

      түсіру орны мен күні көрсетілген сауда алаңдары, қойманың фотосуретінің көшірмесі;

      өкілдікті қаржыландыруды растайтын құжаттардың көшірмелері;

      5) шетелде тауар белгілерін (брендті) тіркеуге байланысты рәсімдерді жүргізуге арналған шығындар бойынша:

      тіркеу құжаттарының көшірмелері (сертификаттар);

      6) шетелде сертификаттауға байланысты рәсімдерді жүргізуге арналған шығындар бойынша:

      тауарларды сертификаттаудан өткенін растайтын құжаттардың көшірмелері (сертификаттар, рұқсаттар және басқа да құжаттар).

      7) тауарларды жеткізуге байланысты шығындар бойынша:

      жол парақтарының көшірмелері;

      тауарларды автомобиль көлігімен жеткізген жағдайда - автомобиль жолдарын басқару жөніндегі Ұлттық оператордан алынған халықаралық және Республикалық маңызы бар автомобиль жолының жөнелту пунктінен Қазақстан Республикасының халықаралық автомобиль өткізу пункттеріне дейінгі ұзындығы туралы мәліметтер.